Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
IDF tehostaa operatiivisia toimiaan Etelä-Gazassa.
Se on eliminoinut vuorokauden aikana yli 100 terroristia.
USA:n erityislähettiläs Brett McGurk vierailee Egyptissä tavoitteenaan -
edistää humanitaarista taukoa ja panttivankien vapauttamista.
YK:n pääsihteeri Antonio Guterres vaati YK:n turvaneuvostossa Israelia -
lopettamaan sodan ennenaikaisesti.
Israel suree kaatuneita sotilaitaan. Samalla se jatkaa taisteluja Gazassa -
saavuttaakseen terrorisminvastaiselle sodalle asettamansa tavoitteet.
Kansainvälisestä paineesta huolimatta
tavoite Hamasin lyömisestä on saavutettavissa, mutta se vie aikaa.
Islamistisen Hamasin ja sen terrorikumppaneiden pitämien -
panttivankien olosuhteet sen sijaan vaativat nopeaa ratkaisua.
Teemme edelleen kaikkemme panttivankien vapauttamiseksi.
Pelkäämme, -
että heitä kidutetaan, raiskataan ja teloitetaan Hamasin vankikuiluissa.
Tavoitteemme on tuhota Hamas, jotta se ei enää koskaan pysty -
toteuttamaan sieppauksia tai joukkomurhia.
Tämän tavoitteen saavuttamista edistetään kaiken aikaa.
Tarkempaa tietoa en pysty antamaan. Kyse on ihmishengistä, -
joten mitä vähemmän puhumme, sen parempi.
Seksuaalista hyväksikäyttöä käsittelevän komitean istunnossa -
kuultiin Hamasin panttivankeudesta vapautunutta -
israelilaista Aviva Siegeliä.
Hän todisti siitä, miten panttivankeina olevia israelilaistyttöjä kohdellaan.
Näin omin silmin, enkä vain nähnyt, -
vaan koin kaiken ikään kuin ne tytöt olisivat olleet omiani.
Minusta tuli panttivankeusaikana äiti näille nuorille tytöille.
Terroristit toivat tytöille täysin epäasiallisia vaatteita, -
nukenvaatteita.
He tekivät israelilaistytöistä omia nukkejaan.
Narun päässä olevia nukkeja, joilla he tekevät -
omien halujensa mukaan mitä tahansa ja koska tahansa.
On käsittämätöntä, että tyttömme ovat yhä siellä.
En kestä ajatella, miltä heistä tuntuu. En voi elää sen ajatuksen kanssa.
Hengitykseni salpautuu. En kestä tätä.
Tämä on raskasta, liian raskasta.
Neljä kuukautta on jo kulunut ja tytöt ovat edelleen siellä.
IDF:n esikuntapäällikkö Herzi Halevi vieraili Keski-Gazassa paikalla, -
jossa sattunut tuhoisa tapaus vaati 21 israelilaissotilaan hengen.
Palasin juuri paikalta, jossa sotilaat kaatuivat. Tapasin komentajia.
Sain alustavia tietoja tapahtuneesta.
Kuten aina, teemme tapahtuneesta perusteellisen selvityksen -
ja otamme opiksi, jotta vastaavanlaista ei enää tapahdu jatkossa.
Sodan hinta on ollut tänään suuri ja tuskallinen, -
mutta tämä sota on välttämätön ja oikeutettu.
Jatkamme taistelua -
yksiselitteisen oikeutemme puolesta elää täällä turvassa.
Kenraali Halevi sanoi IDF:n jatkavan etenemistään -
ja Hamas-terroristien kärsineen raskaita tappioita.
Olemme viime vuorokauden aikana -
laajentaneet operointiamme Khan Yunisissa ja saaneet uusia voittoja.
Samaan aikaan olemme jatkaneet taistelua Pohjois-Gazassa -
ja vahvistaneet sielläkin saavutuksiamme.
Olemme eliminoineet useita terroristeja ja komentajia.
Jatkamme operointia Hamas- murhamiehiä vastaan määrätietoisesti.
Puolustusvoimien tiedottaja Daniel Hagari -
vahvisti kenraali Halevin kommenttien jälkeen, -
että Israelin joukot ovat surmanneet vuorokauden aikana -
noin sata terroristia Gazan eteläosassa
Olemme vuorokauden aikana eliminoineet yli 100 terroristia -
Khan Yunisin länsiosassa. Jatkamme taisteluja -
kaikkialla Gazassa: pohjoisessa, keskiosassa ja etelässä.
Israelin pääministeri Benjamin Netanjahu tapasi -
IDF:n komppanianpäällikkökurssille osallistuvia upseereita. Hän toisti, -
millaiset odotukset Israelilla on käynnissä olevalle sodalle.
Päätavoitteeni on täydellinen voitto.
Ei yhtään vähempää. Muuta vaihtoehtoa ei ole.
Toimittajat ja analyytikot sanovat:
"Voitto ei ole mahdollinen tai edes välttämätön."
Mutta täydellinen voitto on sekä mahdollinen että välttämätön.
Nämä hirviöt on lyötävä perin pohjin.
Voitolle ei ole mitään muuta vaihtoehtoa.
Tämä on päätavoitteeni, ja olen varma, että teidän myös.
Yhdysvaltain kansallisen turvallisuusneuvoston -
viestintäkoordinaattori John Kirby vahvisti, -
että Valkoisen talon erityislähettiläs Brett McGurk -
vierailee paraikaa Egyptissä.
Hänen asialistallaan ovat Gazan sotaan liittyvät aiheet -
sekä pyrkimys elvyttää humanitaarista tulitaukoa koskevat neuvottelut.
Brett on paraikaa Lähi-idässä.
Hän vieraili tänään Kairossa ja jatkaa matkaansa muihin paikkoihin.
Yksi hänen vierailunsa puheenaiheista on -
mahdollinen uusi panttivankisopimus, -
joka edellyttäisi jonkinmittaista humanitaarista taukoa taisteluihin.
Lisäksi hänen on määrä käydä keskustelua -
muun muassa humanitaarisesta avusta, -
Israelin puolustusvoimien operaatioiden arvioinnista -
sekä siviilien suojelemisesta. Asialistalla on monia aiheita.
En voi kuitenkaan vahvistaa raporteissa mainittuja sopimusehtoja.
Lopuksi todettakoon, että keskustelut ovat olleet vakavia.
En halua mennä asioiden edelle tai antaa aika-arvioita.
Keskusteluja uudesta panttivankisopimuksesta -
on joka tapauksessa käyty vakavassa hengessä.
McGurkin vieraillessa Lähi-idässä -
USA:n ulkoministeri Antony Blinken puolestaan päätti vierailun Nigeriassa.
Hän nosti esille Bidenin hallinnon näkemyksen -
"sodan jälkeisestä päivästä".
Olemme tehneet selväksi, että vastustamme väestön pakkosiirtoja.
Olemme puhuneet selvin sanoin -
Gazan alueellisen yhtenäisyyden säilyttämisestä.
Olemme puhuneet selvästi muistakin tärkeistä periaatteista, -
kuten Gazan ja Länsirannan yhdistämisestä -
palestiinalaishallinnon alaisuuteen.
Sitten YK:n turvaneuvostoon. YK:n pääsihteeri Antonio Guterres toi julki -
suuttumuksensa Hamasin vastaisen sodan jatkumisesta Gazassa.
Hän myös vetosi välittömän tulitauon puolesta -
jättäen huomiotta sen todennäköiset vaikutukset -
Israelin turvallisuudelle sekä Hamasin käsissä oleville panttivangeille.
Toistan vetoomukseni välittömästä humanitaarisesta tulitauosta.
Siten varmistetaan avun pääsy tarvitsevien luo sekä edistetään -
panttivankien vapauttamista ja jännitteiden lieventämistä.
Hamasia vastaan Gazassa käytävän sodan lopettamisen puolesta -
vetosi myös Iranin ulkoministeri. Näin siitä huolimatta, -
että Iranin hallinto antoi tukensa hirvittävälle verilöylylle, -
jonka Hamas, Islamilainen jihad ja Gazan muut terroriryhmät -
suorittivat Israelissa 7.10.
Siviilien tappaminen Gazassa ja Länsirannalla ei voi jatkua -
niin kutsuttuun Hamasin täydelliseen tuhoon saakka, -
nimittäin sellaista aikaa ei tule koskaan.
Israelin YK-lähettiläs Gilad Erdan painotti, että sota päättyisi heti, -
jos sekä lokakuun 7. päivän joukkomurhasta vastuussa olevat -
että kaikki panttivangit luovutettaisiin Israelille.
Erdan paheksui voimakkaasti sitä, -
että turvallisuusneuvosto päästi Iranin pöydän ääreen.
Jos Hamas luovuttaisi -
7.10. verilöylystä vastuussa olevat sekä kaikki panttivangit, -
sota päättyisi heti.
Tämä sota ei ollut Israelin valinta, -
mutta me puolustamme tulevaisuuttamme, -
aivan kuten tekin puolustaisitte omien maittenne tulevaisuutta.
Eräs hallinto on 90-prosenttisesti vastuussa Hamasin terroribudjetista -
sekä järjestön aseistamisesta ja kouluttamisesta. Sama hallinto -
varustaa Hizbollahia täsmäohjuksilla ja hutheja ballistisilla ohjuksilla -
tarkoituksenaan kylvää tuhoa ja epävakautta Lähi-itään.
Pian näitä terroritekoja harjoitetaan ydinasesateenvarjon suojissa.
Silti tämä neuvosto jättää käytännössä -
tämän valtavan uhan, Iranin ajatollahin hallinnon uhan, huomiotta.
Kuinka absurdia onkaan, että sellaisen maan ulkoministeri, -
joka on johtava terrorismin tukijavaltio ja Lähi-idän vakauden horjuttaja, -
on tänään täällä puhumassa tälle neuvostolle?
Voitteko kuvitella, että Hitlerin ulkoministeri olisi osallistunut -
juutalaisten puolustamista koskeviin keskusteluihin holokaustin aikana?
Maailma on ylösalaisin.
Kiitos seurasta.
Rukoillaan rauhaa Jerusalemille ja pelastusta Israelille.
TV7 Israel toimii lahjoitusten varassa eikä tavoittele voittoa.
Koko tuotantomme on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua illanjatkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen